Semusim Rindu

Semusim Rindu ialah siri drama televisyen Malaysia 2017 dibintangi oleh Ben Amir dan Intan Ladyana. Diadaptasi dari novel 2005 bertajuk sama karya Aleya Aneesa, siri ini memulakan tayangan perdana di Slot Tiara Astro Prima dari 30 Mei 2017 hingga 24 Julai 2017 menggantikan Arluna.

Sinopsis 
Mengisahkan Hajar Adira yang kehilangan kedua ibu bapanya sejak berumur 5 tahun, sejak itu dia tinggal bersama ibu saudaranya, Nazimah. Hajar selalu didera oleh Nazimah. Tidak tahan dengan penderaan fizikal dan mental yang terpaksa dilalui selama 5 tahun, Hajar nekad melarikan diri ke Johor untuk bertemu dengan Mak Ngah Nasriah. Namun, setibanya di Johor Bahru Hajar hilang punca tanpa mengetahui arah untuk dituju. Pertemuannya dengan Firdaus yang sedang menunggu ketibaan isterinya, Fauziah telah membawa Hajar ke dalam kehidupan suami isteri itu yang masih belum dikurniakan zuriat.

Bagaimanapun, nasibnya bertambah malang apabila ibu angkatnya meninggal dunia, manakala bapanya pula lumpuh. Situasi itu secara tidak langsung membuatkan segala tanggungjawab terletak di bahunya untuk membesarkan adik-beradiknya yang lain.

Muncul pula Ikhman, lelaki yang suka sangat meyakitinya. Ikhman telah jatuh hati pada Hajar, namun keegoannya menjadi penghalang untuk berterus-terang. Pertemuaan mereka itu juga membuka jalan untuk Hajar bertemu dengan keluarga kandungnya. Kehadiran Pak Usu Halil selepas 15 tahun mencarinya masih sukar dimaafkan Hajar.

Hajar dan Ikhman pula setuju disatukan walaupun, Hajar masih sangsi akan perasaannya. Perkahwinan mereka berlangsung dengan syarat, mereka takkan tinggal sebumbung selepas berkahwin.  Bagaimanapun, satu demi satu konflik muncul sehingga membuatkan mereka bergolak dengan perasaan masing-masing apabila bersikap ego.

Pelakon

Pelakon utama
 Intan Ladyana sebagai Hajar
 Ben Amir sebagai Ikhman

Pelakon pembantu
 Haliza Misbun sebagai Datin Nasriah
 Kartina Aziz sebagai Nazimah
 Aizat Hassan sebagai Eddie
 Elly Arifin sebagai Nisda
 Syaa Nasir sebagai Sofea
 Dayang Areeda sebagai Hanna
 Syerinie Myra sebagai Fifie
 Donna Muslim sebagai Fuuzan
 Fatin Afeefa sebagai Husna
 Mysarra Syahfiedzrien sebagai Najiha
 Jasper Supayah sebagai Yuhanis
 Hafeez Mikhail Sebagai Ringgo

Rujukan

Drama Melayu 2017
Drama adaptasi novel di Malaysia
Rancangan Astro Prima